OpenLLM-France/wikimedia huggingface dataset:
# Parc Anchorena

El Parc Anchorena (castellà: Parque Anchorena) és un parc i la residència d'estiu del president de l'Uruguai.
Aquesta reserva natural es troba al sud-oest de l'Uruguai, al departament de Colonia, al costat esquerre del riu San Juan prop de la seva confluència amb el Riu de la Plata. La distància a la capital oriental de Montevideo és de 208 km.
L'edifici, que avui és la residència d'estiu del president, és l'antiga finca d'Aaron de Anchorena. Al parc de 1.370 hectàrees és la torre d'Anchorena, feta de pedra amb 320 esglaons i de 75 metres d'altura. Va ser dissenyada originalment com un far, tot i que mai no va complir aquesta funció.
El Parc Anchorena es troba a la ruta 21, la qual connecta amb Carmelo i Colonia del Sacramento. També hi ha un accés des del Riu de la Plata.
* Cérvol axis al Parc Anchorena.
* Torre del Parc Anchorena.

## Referències

* ↑ Informació sobre la Torre Anchorena a la pàgina web de la Universitat de Carolina del Nord a Chapel Hill (anglès)

## Enllaços externs

* Informació sobre el Parc Anchorena a www.coloniauy.com (castellà)
* Informació sobre el Parc Anchorena a www.guiacolonia.com.uy (castellà)
# Ceanothus impressus

Ceanothus és un gènere de plantes amb flors amb 50–60 espècies d'arbusts o petits arbres dins la família Rhamnaceae. Aquest gènere només es troba a Amèrica del Nord, el centre de la seva distribució és a Califòrnia, però alguna espècie a Guatemala. Ceanothus impressus és nativa de Califòrnia i hi és endèmica, està limitada a Califòrnia. Té el nom comú americà de "Yankee Point". És una de les plantes del gènere Ceanothus més conreades a Califòrnia, probablement per la seva capacitat d'adaptació a moltes condicions de jardí en ambdues situacions: tant costaneres com interiors. Creix en sòls sedimentaris com la sorra i la marga, normalment ben drenats i amb pH àcid, alcalí o neutral.

## Descripció

És un arbust o subarbust d'hàbit rastrer que pot arribar a una alçada màxima d'uns 0,5 a 1 metres i d'amplada pot fer fins a 4 metres. Les branques es presenten arquejades i denses. És de fulla perenne vigorosa de mida petita, de color verd brillant fosc i abundants flors d'un blau intens a finals de primavera i principis de l'estiu. Les flors són de color blau clar a la primavera.
El 1954 Maunsell Van Rensselaer, director de la Fundació Saratoga Hortícola, va seleccionar quatre exemplars de Ceanothus a Yankee Point, a les Highlands Carmel, al Comtat de Monterey. La millor varietat va ser seleccionada per la seva baixa alçada i les flors blaves clares i va ser anomenat 'Yankee Point'. La Fundació Saratoga Hortícola va introduir Ceanothus 'Yankee Point' per al comerç de vivers en 1956. Al sud de Califòrnia, aquesta planta prefereix ser plantada a ple sol al llarg de la costa i amb un règim d'ombra parcial però també tolerarà el reg regular.

## Usos

Moltes espècies es fan servir en jardineria hi hi ha molts híbrids i cultivars.

## Referències

* ↑ «Ceanothus impressus a EOL» (en anglès). [Consulta: 4 febrer 2015].
* ↑ «Ceanothus impressus a The Plant List» (en anglès). [Consulta: 4 febrer 2015].
* ↑ https://www.rhs.org.uk/Plants/92029/Ceanothus-griseus-var-horizontalis-Yankee-Point/Details
# San Cipirello

San Cipirello (sicilià San Ciupirreddu) és un municipi italià, dins de la ciutat metropolitana de Palerm. L'any 2007 tenia 5.201 habitants. Limita amb els municipis de Monreale i San Giuseppe Jato.

## Administració

Llista d'alcaldes :
| Període | Identitat | Partit |
| 2007- | Antonino Giammalva | Centredreta |
# Bolland (Berwijn)

El Bolland és un petit riu de Bèlgica que neix a Gurné, un llogaret al nord del municipi d'Herve al País d'Herve a la província de Lieja i desemboca al Berwijn a Dalhem. Rega els nuclis de Bolland, Cerexhe-Heuseux, Blegny, Barchon, Housse, Sint-R'mey, Feneur i Dalhem.
La mina de Blegny va utilitzar l'aigua del riu per rentar el carbó, una font de pol·lució durant dècades que en va fer un riu quasi mort. Quan la mina va tancar el 1980, això va ser un pas important vers la renaturalització. Altres fonts de pol·lució industrial provenen del polígon industrial de Barchon, però un programa de contenció està en via de realització. L'agricultura queda l'única font de pol·luents eutrofitzants.
La construcció d'uns passos de peixos a la desembocadura del Ri d'Asse a Mortroux i a Berneau sobre el Berwijn entre 2000 i 2005 va facilitar el retorn de moltes espècies, però encara va durar fins a l'obertura d'una estació de depuració a Saint-Rémy i la connexió de les cases al clavegueram, fins que vers el 2009 la vida aquàtica va començar a tornar al Bolland i el riu recobra a poc a poc la seva biodiversitat d'antany. Un programa de reintroducció de la truita comuna va començar el 2010.

## Afluents

* El Ways a Barchon
* El Bascay
* El Bolland a Blegny
* El riu a la sortida del poble de Bolland
* La vall del riu a Blegny
* El riu passa sota la carretera N642 on fa la frontera entre Barchon i Blegny
* Pont de la carretera N604 a Dalhem
* Prop de la desembocadura al Berwijn a Dalhem
* Pont a Sint-R'mey, antiga frontera entre el domini de l'Abadia de Val-Dieu i el de la senyoria de Cheratte

## Referències

* ↑ Michaël Ovidio i Jean-Claude Philipart, Suivi scientifique de l'efficacité des nouvelles échelles à poissons sur la Berwinne aux barrages de Berneau et Mortroux. Bilan global des études et perspectives volume 2 de Définition de bases biologiques et éco-hydrauliques pour la libre circulation des poissons dans les cours d'eau non navigables de Wallonie., Lieja, Universitat de Lieja, 2007, 159 pàgines (francès) (en català: Seguit científic de l'eficàcia dels passos de peix nous sobre la *Berwinne a les rescloses de Berneau i Mortroux Definició de bases biològiques i eco-hidràuliques per la lliure circulació dels peixos en els cursos d'aigua no navegables de Valònia
* ↑ 10.000 truites dans le Bolland al web del municipi de Blegny, 19 de març 2010 (francès) (en català: Deu mil truites al Bolland)
* ↑ Laurent Barchy et Jean-Marc Marion, Carte Géologique Dalhem Herve, n°42/43, Notice explicative Liège, Universitat de Lieja, 2000, pàgina 7 (francès) (en català: Carta geològica n°42/43, nota explicativa)
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# Branca comunicant

La branca comunicant és el terme utilitzat per un nervi que connecta dos nervis.
Quan són utilitzats sense més precisions, que gairebé sempre es refereix a una branca de comunicació entre un nervi espinal i la cadena simpàtica. Més concretament, es refereix generalment a un dels següents:
* Branca comunicant grisa
* Branca comunicant blanca
# Breznica

Breznica és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1404.
# Breznička (Banská Bystrica)

* No s'ha de confondre amb Breznička (Prešov).
Breznička és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1279.
# Brezolupy

Brezolupy és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1294.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce | Obec Brezolupy». [Consulta: 21 desembre 2021].
# CEEC

CEEC té els següents significats:
* Cercle d'Estudis Estratègics de Catalunya: organització no governamental catalana dedicada a l'anàlisi de la seguretat i la defensa de Catalunya.
* China Energy Engineering Corporation: empresa estatal xinesa dedicada a la producció energètica.
* Club d'Equitació Esportiva Cardedeu: entitat esportiva vallesana dedicada a la doma clàssica, el salt d'obstacles i el bàsquet a cavall.
# CEGES-SOMA

CEGES-SOMA és l'acrònim del Centre d'études et de documentation guerre et société contemporaine (CEGES) - Studie- en Documentatiecentrum Oorlog en Hedendaagse Maatschappij és una institució belga, anomenada fins a 1997 Centre de recherches et d'études historiques de la Segona Guerra Mundial dependent de la política científica federal que recull documentació i dirigeix la recerca sobre les guerres i conflictes del segle XX i el seu impacte a Bèlgica. Va ser fundat el 13 de desembre de 1967 per investigar els efectes de la II Guerra Mundial a Bèlgica.
Des de 1969, el Centre recull i fa inventari d'arxius, llibres, revistes, diaris, fotografies, entrevistes, cartells i fulletons. Els visitants poden veure un catàleg informàtic que conté tota la documentació, bé per Internet, o bé en la sala de lectura de l'edifici monumental de a la l'Aviation a Brussel·les.
El SOMA està a 29 Square de l'Aviation/Luchtvaartsquare, 1070 Brussel·les.
El Servei Austríac de la Memòria dona suport al CEGES-SOMA, mitjançant l'enviament de voluntaris. El Centre és membre de la Xarxa Europea per la Història Contemporània (European Network for Contemporary History, EURHISTXX).

## Directors

* Jean Vanwelkenhuyzen (1969-1989)
* José Gotovitch
* Rudi Van Doorslaer
* Nico Wouters

## Notes i referències

* ↑ CEGESOMA
* ↑ «Institutional Partners». Arxivat de l'original el 2007-07-01. [Consulta: 5 gener 2015].

## Enllaços externs

* Web oficial
* Web d'EURHISTXX Arxivat 2014-12-17 a Wayback Machine.
# CEG

CEG té els següents significats:
* Club Excursionista de Gràcia, entitat dedicada a l'excursionisme de la vila de Gràcia (Barcelona)
* Constellation Energy Group, empresa subministradora d'energia dels Estats Units
* Cuadernos de Estudios Gallegos, revista científica especialitzada en temes de cultura gallega
# Boophis andohahela

Boophis andohahela és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis andohahela. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Britànic

«Britànic» té aquests significats:
* Britànic, relatiu a l'illa de Gran Bretanya
* Britànic, relatiu a les illes Britàniques
* Britànic, relatiu al Regne Unit de Gran Bretanya i Irlanda del Nord, vegeu Regne Unit
* Britànic, relatiu al Regne de la Gran Bretanya estat que existí a l'Illa de Gran Bretanya al 1707
* Britànic, relatiu al Regne Unit de la Gran Bretanya i Irlanda, estat que existí entre 1801 i 1927 per la unió del Regne de la Gran Bretanya i el Regne d'Irlanda
* Britànic, relatiu a l'Imperi Britànic, imperi colonial del Regne Unit de Gran Bretanya i Irlanda (segles XVII a XX)
* Claudi Tiberi Germànic Britànic, fill de l'emperador Claudi
* Britànic, tragèdia de Jean Racine
# Briude

Briude (en occità Briude, en francès Brioude) és un municipi francès del departament de l'Alt Loira, a la regió d'Alvèrnia-Roine-Alps. Amb aproximadament 6.900 habitants, la vila és la tercera del departament, darrere de Lo Puèi de Velai i Monistrol-sur-Loire.

## Fills il·lustres

* Eugene León Vivier, (1817-1900) literat i músic.

## Monuments

* Basílica de Saint Julien
* Museu del salmó.
* Museu sobre peces d'encaixament.

## Enllaços externs

* www.brioude.com Arxivat 2014-02-27 a Wayback Machine. (francès)
* INSEE Arxivat 2007-10-10 a Wayback Machine.*Brioude (francès)
# Bottle Island

Bottle Island és una illa pertanyent a l'arxipèlag de les Summer Isles, un grup d'illes pertanyents a les Hèbrides Interiors, a Escòcia. Estan situades en el mar de les Hèbrides, en el Loch Broom, amb latitud 57° 57′ 50″N i longitud 5° 27′00″0.
Administrativament pertanyen al council area de Highlands.. El punt més alt de Bottle Island es troba a 36 msnm. En la costa sud de l'illa es troba una platja sorrenca de més de 30 metres de llarg. L'illa es troba deshabitada.
És un lloc popular per practicar el submarinisme.

## Referències

* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
* ↑ «British Sub Aqua Club - Achiltibuie & The Summer Isles». Arxivat de l'original el 2007-09-28. [Consulta: 5 octubre 2015].

## Enllaços externs

* (en anglès) Ordnance Survey - Mapa de Bottle Island Arxivat 2007-09-29 a Wayback Machine.
# Bulunski

Bulunski (iacut: Булуҥ улууһа; rus: Булу́нский улу́с, Bulunski ulús) és un districte administratiu, un dels trenta-quatre anys de la República de Sakhà, a Rússia. Es troba al nord de la República i fa frontera amb el districte d'Ust-Ianski a l'est, amb el districte de Verkhoianski al sud-est, amb els districtes d'Eveno-Bitantaiski i Jiganski al sud, amb el districte d'Oleniokski a l'oest, i amb el districte d'Anabarski al nord-oest. La superfície de Bulunski és 223.600 quilòmetres quadrats. El seu centre administratiu és la localitat urbana de Tiksi. El 2010 tenia 9054 habitants, xifra que ha anat disminuint les últimes dècades. La població de Tiksi representa el 55,9% de la població total del districte.

## Geografia

El districte és banyat al nord pel Mar de Laptev. El riu principal del districte és el Lena. Altres rius principals són l'Oleniok, l'Omoloi, i el Khara-Ulakh. Hi ha molts llacs al delta del riu Lena. Al delta del riu Lena hi ha la reserva natural del Lena, l'única del districte.
La temperatura mitjana del gener és de −32 °C a la costa i de −40 °C a l'interior. La mitjana del juliol és de 4 °C al nord a 14 °C al sud. La precipitació mitjana és de 150 a 200 mil·límetres al nord i de 250 a 300 mil·límetres al sud.

## Demografia

Un cens realitzat el 2002 afirma la composició ètnica següent:
* Russos: 35,81%
* Evenkis: 23,99%
* Iakuts: 23,23%
* Ucraïnesos: 6,78%
* Evens: 6,21%
* Altres: 3,98%

## Referències

* ↑ «Russian Federal State Statistics Service (2011)» (en rus). Arxivat de l'original el 2016-03-25. [Consulta: 29/06/2012.].
# Bromoacetona

La bromoacetona és un compost orgànic de la classe de les cetones amb la fórmula ${\ce {CH3COCH2Br}}$. És un líquid incolor encara que les mostres impures apareixen grogues o fins i tot marrons, a vegades es torna violeta en contacte amb l'aire, fins i tot en absència d'aire, i es descompon en una massa resinosa negra amb el temps. És un agent enllagrimador i un precursor d'altres compostos orgànics.

## Ocurrència a la natura

La bromoacetona està present (menys de l'1 %) en l'oli essencial d'una alga (Asparagopsis taxiformis) de les proximitats de les illes Hawaii.

## Propietats

Més dens que l'aigua i poc soluble en aigua. Per tant, s'enfonsa a l'aigua. Té un punt de fusió de –36,5 °C, un d'ebullició de 138 °C i un punt d'inflamació de 51,1 °C.

## Síntesi

La bromoacetona està disponible comercialment, de vegades estabilitzada amb òxid de magnesi. Fou descrita per primera vegada al segle xix per N. Sokolowsky. Es prepara combinant brom i acetona, amb àcid de catalitzador. Com amb totes les cetones, s'enolitza en presència d'àcids o bases. Aleshores, el carboni alfa experimenta una substitució electròfila amb brom; un dels hidrògens és substituït per un àtom de brom. La principal dificultat d'aquest mètode és la sobrebromació, que resulta en productes dibromats i tribromats. Si hi ha una base, s'obté bromoform per la reacció haloform.

## Aplicacions

La bromoacetona fou utilitzada a la Primera Guerra Mundial com a arma química, anomenada BA pels britànics i B-Stoff (Weisskreuz) pels alemanys. A causa de la seva toxicitat, ja no s'utilitza com a agent antiavalots. La bromoacetona és un reactiu versàtil en síntesi orgànica. És, per exemple, el precursor de la hidroxiacetona per reacció amb hidròxid de sodi aquós.

## Toxicitat

La bromoacetona és molt irritant per als ulls, la pell i les vies respiratòries. Les concentracions baixes són molt irritants per als ulls; concentracions elevades o exposició prolongada a concentracions més baixes poden tenir efectes adversos per a la salut. Molt tòxic per inhalació. El contacte amb el líquid provoca cremades doloroses.

## Referències

* 1 2 3 PubChem. «Bromoacetone» (en anglès). [Consulta: 15 gener 2023].
# Bude (Mississipi)

Bude és una població dels Estats Units a l'estat de Mississipi. Segons el cens del 2000 tenia 1.037 habitants.

## Demografia

Segons el cens del 2000, Bude tenia 1.037 habitants, 426 habitatges, i 270 famílies. La densitat de població era de 284 habitants per km².
Dels 426 habitatges en un 35,2% hi vivien nens de menys de 18 anys, en un 34,7% hi vivien parelles casades, en un 24,2% dones solteres, i en un 36,4% no eren unitats familiars. En el 34,5% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,15.
Per edats la població es repartia de la següent manera: un 30,4% tenia menys de 18 anys, un 9,9% entre 18 i 24, un 26,6% entre 25 i 44, un 19,4% de 45 a 60 i un 13,7% 65 anys o més.
L'edat mediana era de 35 anys. Per cada 100 dones de 18 o més anys hi havia 77,4 homes.
La renda mediana per habitatge era de 16.125 $ i la renda mediana per família de 25.000 $. Els homes tenien una renda mediana de 24.063 $ mentre que les dones 15.921 $. La renda per capita de la població era de 10.058 $. Entorn del 30,5% de les famílies i el 32,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bude». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Bude». American Fact Finder. Oficina del Cens dels Estats Units, 12-01-2010.
# Ca la Ramoneta

Ca la Ramoneta és una obra del municipi d'Anglès (Selva) inclosa en l'Inventari del Patrimoni Arquitectònic de Catalunya.

## Descripció

Es tracta d'un immoble de tres plantes, entre mitgeres, ubicat al costat dret del carrer d'Avall.
Tot i ser propietat de l'Ajuntament, l'estat actual en què es troba l'immoble és d'abandonament total. El seu estat de conservació és lamentable com així ho acrediten les tres obertures tapiades amb rajols. Aquestes són el portal d'accés de la planta baixa, la finestra rectangular amb llinda monolítica i muntants de pedra del primer pis i la finestra del segon pis.
El motiu de tapiar les tres obertures fou, a més del seu abandonament, l'esfondrament i caiguda del balcó del segon pis.
La casa respon a la tipologia de casa medieval transformada. Així ho acredita la documentació fotogràfica en la qual apareix la casa amb un badiu en el segon pis, cobert per un ràfec molt pronunciat. Dos trets més que són propis d'aquesta tipologia són la reformulació de la façana buscant l'entrada de més llum i l'obertura o transformació de finestres preexistents en forma de balcons.

## Referències

* 1 2 3 4 «Ca la Ramoneta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 febrer 2016].

### Bibliografia

* Fotografies de la col·lecció de Ricard Pol. Exposició "El pòsit del temps", de 2004.
# Torre de defensa (Sort)

La Torre de defensa és una obra d'Olp al municipi de Sort (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Torre de planta quadrangular que consta de planta baixa i quatre pisos alts. Cobreix la torre un llosat a dues aigües. Els paraments de gran gruixària són de pedra pissarrosa local sense escairar. Per tal de donar-li funcionalitat com a habitatge s'hi han practicat diverses obertures i al pis superior s'ha instal·lat un colomer.

## Referències

* ↑ «Torre de defensa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Geiswiller-Zœbersdorf

Geiswiller-Zœbersdorf és un municipi nou francès, situat al departament del Baix Rin i a la regió del Gran Est.
Forma part del cantó de Bouxwiller, del districte de Saverne i de la Comunitat de comunes del Pays de la Zorn.
Creat a l'1 de gener de 2018 amb la fusió del municipis de Geiswiller i Zœbersdorf.

## Referències

* ↑ Arrêté du 28 décembre 2017 portant création de la commune nouvelle de Geiswiller-Zœbersdorf
# Partit Verd Ecologista

El Partit Verd Ecologista (romanès Partidul Verde Ecologist, PVE) fou una coalició política de Romania que es va presentar a les eleccions legislatives romaneses de 2008. Estava formada pels dos partits ecologistes romenesos, el Partit Verd (Partidul Verde) i el Partit Ecologista de Romania (Partidul Ecologist Român). Només va obtenir el 0,27% dels vots a la Cambra dels Diputats de Romania i el 0,70% al Senat de Romania.
# Saint-Waast

Saint-Waast és un municipi francès, situat a la regió dels Alts de França, al departament del Nord. L'any 2006 tenia 596 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 465 | 461 | 500 | 509 | 583 | 625 | 638 | 632 | 627 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 645 | 676 | 740 | 696 | 707 | 734 | 751 | 784 | 838 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 842 | 843 | 850 | 737 | 768 | 748 | 732 | 732 | 726 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 613 | 666 | 665 | 627 | 623 | 649 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Charles Degardin | |
# Rémi Ochlik

Rémi Ochlik (Thionville (Lorena), 16 d'octubre del 1983 - Homs (Síria) 22 de febrer del 2012) fou un fotoperiodista francès.

## Biografia

Després de graduar-se a l'escola secundària, Rémi Ochlik es va traslladar a París per estudiar fotografia a l'escola Icart-photo, i va començar a treballar per l'agència de fotografia Wostok.
L'any 2004, amb 20 anys, va viatjar a Haití per fotografiar els disturbis al voltant de la caiguda del president Jean-Bertrand Aristide. Per Rémi, era la seva primera experiència d'un conflicte armat. L'obra resultant va ser guardonada amb el Premi François Chalais per a Joves Reporters i es va presentar al Festival Internacional de Fotoperiodisme Visa pour l'Image.
El 2005 Rémi va fundar la seva pròpia agència de fotografia, PREMSA IP3, amb la intenció de cobrir les notícies a París i conflictes a tot el món. El 2011, Rémi fotografiava les revolucions de Tunísia i Egipte i l'aixecament i la guerra a Líbia. Els seus treballs foren publicats a Le Monde Magazine, VSD, Paris Match, Time i The Wall Street Journal. Va ser assassinat juntament amb Marie Colvin a Homs, Síria, el 2012. Tenia 28 anys.
L'Arts Santa Mònica de Barcelona li va dedicar una exposició commemorativa el mateix 2012.

## Referències

* ↑ «Mort d'Ochlik en Syrie: Thionville en deuil». Le Figaro, 22-02-2012. [Consulta: 22 febrer 2012]. (francès)
* 1 2 3 4 5 «Rémi Ochlik, fotoperiodista. Les primaveres àrabs, 2011». Web. Arts Santa Mònica, 2012. [Consulta: 27 gener 2013].
* ↑ Redacció «Moren dos periodistes estrangers en els bombardejos a Homs». Notícies, Corporació Catalana de Mitjans Audiovisuals, 22-02-2012 [Consulta: 22 febrer 2017].